আমরা যেহেতু ক্রমেই ন্যানোটেকনোলজির প্রতি ঝুঁকছি অর্থাৎ সূক্ষ্ম থেকে আরও সূক্ষ্ম প্রযুক্তির প্রতি দুর্বল হয়ে পড়ছি তাই বলা যায়, অদূর ভবিষ্যতে ন্যানোস্কেল পর্যায়ের এমন সব প্রযুক্তির আবির্ভাব ঘটবে যেগুলোর কর্মক্ষমতা হবে সুনির্দিষ্ট এবং ব্যবহারের ভুল-ভ্রান্তির উপর পরিবেশ ভারসাম্যহীনতার অনেক কিছু নির্ভর করবে। তাই এসব প্রযুক্তির প্রয়োগ ক্ষেত্রগুলো সম্পর্কে পূর্ণাঙ্গ ধারণা থাকা উচিত। এরপরও পরিবেশবাদীরা কিন্তু ন্যানোটেকনোলজির সুবিধাদি গ্রহণের প্রতি গুরুত্বারোপ করেছেন। অবশ্য কেউ কেউ বিষয়টাকে কিছুটা আড়চোখ দেখছেন। তাদের মতে, পরিবেশবাদিদের এ ধরনের ভাবনা অমূলক নয়। তবে তাদের ভুলে গেলে চলবে না সোলর প্লান্ট ব্যবহারের চেয়ে যদি জীবাশ্ম থেকে যে ইন্ধন সৃষ্টি হয় তা ব্যবহার আমাদের জন্য মঙ্গলজনক হয় তাহলে এ ক্ষেত্রে ন্যানোটেকনোলজি ব্যবহার করা কেন। প্রযুক্তির ক্রমেই উন্নয়ন হচ্ছে। এর সুবাদে গতানুগতিক প্রযুক্তিগুলো ক্রমেই সূক্ষ্ম থেকে আরও সূক্ষ্ম হচ্ছে। প্রযুক্তির এই সূক্ষ্মতা আমাদের জন্য মঙ্গলজনক ঠিকই। কিন্তু প্রাকৃতিক কোনও প্রক্রিয়ায় যদি সে কাজটা সম্পন্ন করা যায় তাহলে ন্যানোটেকনোলজিই নয় এর চেয়েও আধুনিক কোনও প্রযুক্তিই এর পরিবর্তে ব্যবহার করা ঠিক নয়। অর্থাৎ কট্টর পরিবেশবাদিদের মতামত হচ্ছে আগে প্রযুক্তির সম্ভাব্যতা নয় প্রকৃতির সম্ভাব্যতাকে মূল্যায়ন করা উচিত এরপর অসম্ভব ক্ষেত্রে প্রযুক্তির আধুনিকতার বিষয়টা মূল্যায়ন করা উচিত। এ ধারণা একেবারেই সত্য। এই সত্য উপলব্ধি এবং মেনে চলার উপরই মূলত পরিবেশ ভারসামন্যহীনতা দূর করার সব সার্থকতা নির্ভর করছে। আর গ্রীন কেমিস্ট্রির কার্যক্ষেত্রটাও এই সত্যের বেড়াজালে আবদ্ধ। কম্পিউটার শিল্পের ক্রমেই যে উন্নয়ন হচ্ছে সেদিন বেশি দূরে নেই যখন এক্ষেত্রেও ন্যানোটেকনোলজির ব্যবহার হবে। এখন যেকোনও ডিভাইসের চালিকাশক্তি সেমিকন্ডাক্টর নির্মাণের কাজ এই ন্যানোটেকনোলজি নির্ভর হয়ে পড়বে। আর এ থেকে যেসব শিল্পবর্জ্য সৃষ্টি হবে তা থেকে পরিবেশ দূষণ রোধে গ্রীন কেমিস্ট্রিকে এ ক্ষেত্রেই প্রয়োগ করতে হবে। মূলত এ ভাবনা থেকেই কম্পিউটার শিল্পে গ্রীন কেমিস্ট্রি নিয়ে এতো আলোচনা।